ตอนนี้ลูกชายอายุ 5 เดือนครึ่ง มีอาการถ่ายบ่อย ถ่ายเหลว มีมูก สีเหลืองๆเขียวๆ บางวัน2-3ครั้ง บางวัน 4-5 ครั้ง แต่ไม่งอแง ไม่ซึม ดูแฮปปี้ ตอนถ่ายก็ไม่ร้อง เป็นแบบนี้มา 3 4 วันแล้วค่ะ ควรพาไปหามั้ยค่ะ หรือว่าไม่เป็นอะไรค่ะ ผู้ใหญ่บางคนบอกเด็กกำลังจะคลาน เลยถ่ายตัว ยืดตัว ทำให้ผอมลง เวลาถ่าย ไม่มีเลือดปนนะคะ
สวัสดีค่ะ โดยปกติแล้ว เด็กทารกจะอุจจาระเป็นสีเหลืองทองนิ่มๆ ไม่เป็นก้อน แต่ไม่ถึงกับเหลวเป็นน้ำหรือเป็นมูกการถ่ายเหลวเกินไป อาจเกิดจาก-ลำไส้อักเสบในเด็ก จากการติดเชื้อ เชื้อไวรัสที่พบบ่อยในเด็กเล็ก ได้แก่ โรตาไวรัส อะดีโนไวรัส โนโรไวรัส เป็นต้น อาจมีอาการถ่ายเหลว ถ่ายบ่อยครั้งขึ้น-อาหารเป็นพิษ อาการคล้ายลำไส้อักเสบ แต่อาจมีคลื่นไส้ อาเจียน กินได้น้อย มีไข้ร่วมด้วย-อาการของการแพ้นมวัว หากเพิ่งจะเปลี่ยนสูตรนมเร็วๆนี้ และเมื่อก่อนไม่เคยมีอาการไม่น่าจะใช่สัญญาณของพัฒนาการที่ปกติการดูแลตัวเองเบื้องต้น ดื่มนมแม่หรือดื่มนมวัวที่สุกสะอาด รับประทานยาลดไข้หากมีไข้สูงและเช็ดตัวลดไข้ทุก 4-6 ชั่วโมง และดื่มน้ำเกลือแร่เสริมด้วย เพื่อทดแทนเกลือแร่ที่เสียไปหากยังถ่ายอุจจาระบ่อย ปริมาณอุจจาระมาก และไม่สามารถดื่มน้ำชดเชยได้เพียงพอ ซึ่งสังเกตได้จากการมีริมฝีปากแห้ง ผิวแห้ง เบ้าตาลึก หัวใจเต้นเร็ว ซึมลง มีไข้ขึ้น เป็นต้น หรือมีอาการปวดท้องรุนแรง ควรรีบพาไปพบแพทย์